MINT เทรดคึก! บวกแรง 5% นิวไฮรอบ 9 เดือน โบรกฯมอง NH Hotel หนุนกำไรไตรมาส 2-3 โตเด่น
MINT เทรดคึก! บวกแรง 5% นิวไฮรอบ 9 เดือน โบรกฯมอง NH Hotel หนุนกำไรไตรมาส 2-3 โตเด่น โดย ณ เวลา 15.03 น. อยู่ที่ระดับ 40.50 บาท บวก 1.75 บาท หรือ 4.52% สูงสุดที่ระดับ 41 บาท ต่ำสุดที่ระดับ 39 บาท ด้วยมูลค่าการซื้อขาย 1.1 พันล้านบาท
MINT เทรดคึก! บวกแรง 5% นิวไฮรอบ 9 เดือน โบรกฯมอง NH Hotel หนุนกำไรไตรมาส 2-3 โตเด่น
27 มิ.ย. 2562

ผู้สื่อข่าวรายงานว่า ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 15.03 น. อยู่ที่ระดับ 40.50 บาท บวก 1.75 บาท หรือ 4.52% สูงสุดที่ระดับ 41 บาท ต่ำสุดที่ระดับ 39 บาท ด้วยมูลค่าการซื้อขาย 1.1 พันล้านบาท โดยราคาหุ้นปรับตัวขึ้นแรงทำนิวไฮในรอบเกือบ 9 เดือน นับตั้งแต่ราคาหุ้นปิดที่ระดับ 4.50 บาท เมื่อวันที่ 3 ต.ค.61

ด้านนักวิเคราะห์ บล.ทรีนีตี้ ระบุว่า ขณะนี้กำหนดคำแนะนำ “ถือ” ที่ราคาเป้าหมาย 41.25 บาท ด้วยวิธี SOTP และอิงผลประกอบการปี 2562 ที่จะถูกกดดันจากค่าใช้จ่ายดอกเบี้ยที่สูงขึ้น MINT ยังคงตั้งเป้าลดระดับ D/E ลงเป็น 1.3 เท่า และเห็นแล้วว่า MINT สามารถทำได้จริง
อย่างไรก็ตาม ยังคงแนะนำ “ถือ” เนื่องจากการท่องเที่ยวในประเทศและธุรกิจร้านอาหารยังคงถูกกดดัน ยังต้องรอการฟื้นตัวของการท่องเที่ยวและการบริโภคในประเทศให้ฟื้นตัวดีกว่านี้ และเชื่อว่า NH Hotel Group จะเป็นแรงหนุนกำไรที่สำคัญในช่วงไตรมาส 2-3/62 นี้